CELEX: 32021D0972
Language: et
Date: 2021-06-14 00:00:00
Title: Nõukogu otsus (EL) 2021/972, 14. juuni 2021, Euroopa Liidu nimel Maailma Kaubandusorganisatsiooni peanõukogus võetava seisukoha kohta Euroopa Liidu taotluse osas pikendada Lääne-Balkani riikidele ühepoolseid kaubandussoodustusi võimaldavat erandit

17.6.2021   
               
               
                  ET
               
               
                  Euroopa Liidu Teataja
               
               
                  L 214/66
               
            
         NÕUKOGU OTSUS (EL) 2021/972,
         14. juuni 2021,
         Euroopa Liidu nimel Maailma Kaubandusorganisatsiooni peanõukogus võetava seisukoha kohta Euroopa Liidu taotluse osas pikendada Lääne-Balkani riikidele ühepoolseid kaubandussoodustusi võimaldavat erandit
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Maailma Kaubandusorganisatsiooni asutamislepingu (edaspidi „WTO leping“) II artikli lõike 2 kohaselt on WTO lepingu lisades 1, 2 ja 3 sisalduvad lepingud ning neile lisanduvad õigusaktid (mitmepoolsed kaubanduslepingud), sealhulgas 1994. aasta üldine tolli- ja kaubanduskokkulepe (GATT 1994), WTO lepingu lahutamatu osa ja siduvad kõigile Maailma Kaubandusorganisatsiooni (edaspidi „WTO“) liikmetele, sealhulgas liidule.
                  
               
                     (2)
                  
                  
                     WTO lepingu IV artikli lõike 1 kohaselt võib WTO võtta vastu otsuseid kõigis mitmepoolsete kaubanduslepingutega hõlmatud küsimustes.
                  
               
                     (3)
                  
                  
                     Vastavalt WTO lepingu IX artikli lõikele 3 võib WTO erakorralistel asjaoludel teha otsuse peatada liikmele WTO lepingus või mis tahes mitmepoolses kaubanduslepingus kehtestatud kohustus.
                  
               
                     (4)
                  
                  
                     Algselt peatati liidu GATT 1994 I artikli lõikest 1 tulenevad kohustused 8. detsembril 2000 kuni 31. detsembrini 2006; mida viimati pikendati 7. detsembril 2016 kuni 31. detsembrini 2021 ulatuses, mis võimaldab liidul kohaldada sooduskohtlemist Lääne-Balkani riikidest (Albaania, Bosnia ja Hertsegoviina, Kosovo, (*) Montenegro, Põhja-Makedoonia ja Serbia) pärit sooduskohtlemisele kuuluvate toodete suhtes.
                  
               
                     (5)
                  
                  
                     16. detsembril 2020 Euroopa Parlamendi ja nõukogu määrusega (EL) 2020/2172 (1) pikendati täiendavalt ühepoolsete kaubandussoodustuste kehtivusaega Lääne-Balkani riikide suhtes kuni 31. detsembrini 2025.
                  
               
                     (6)
                  
                  
                     Juhul kui WTO lepingust tulenevaid liidu kohustusi ei peatataks, tuleks liidu ühepoolseid kaubandussoodustusi Lääne-Balkani riikide suhtes kuni 31. detsembrini 2025 laiendada kõigile teistele WTO liikmetele.
                  
               
                     (7)
                  
                  
                     Taotlus pikendada WTO kohustuste peatamist GATT 1994 artikli I lõike 1 ja artikli XIII kohaselt, et võimaldada Lääne-Balkani riikidele ühepoolseid kaubandussoodustusi, on põhjendatud, kuna piirkonna majanduslik olukord on lakkamatult raske ning liidu poolt kõnealustele riikidele võimaldatav sooduskohtlemine sooduskohtlemisele kuuluvate toodete suhtes on ette nähtud majandusarengu toetamiseks vastavalt GATT 1994 eesmärkidele, mitte aga teiste WTO liikmete kaubanduse takistamiseks.
                  
               
                     (8)
                  
                  
                     Kuna liidu poolt Lääne-Balkani riikidele antavate ühepoolsete kaubandussoodustustega seotud erandi pikendamine on WTO liikmetele siduv, on asjakohane kindlaks määrata liidu nimel WTO peanõukogus võetav seisukoht,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu nimel Maailma Kaubandusorganisatsiooni peanõukogus võetav seisukoht on taotleda liidu poolt Lääne-Balkani riikidele antavate ühepoolsete kaubandussoodustustega seotud hetkel kehtiva WTO erandi pikendamist kuni 31. detsembrini 2026 ja toetada kõnealuse taotluse vastuvõtmist.
            Selle seisukoha esitab komisjon.
         
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 14. juuni 2021
            
               
                  Nõukogu nimel
               
               
                  eesistuja
               
               A. MENDES GODINHO
            
         
         
            (*)  Kõnealune nimetus ei piira seisukohti staatuse suhtes ning on kooskõlas ÜRO Julgeolekunõukogu resolutsiooniga 1244/1999 ja Rahvusvahelise Kohtu arvamusega Kosovo iseseisvusdeklaratsiooni kohta.
         
            (1)  Euroopa Parlamendi ja nõukogu 16. detsembri 2020. aasta määrus (EL) 2020/2172, millega muudetakse nõukogu määrust (EÜ) nr 1215/2009, millega kehtestatakse erandlikud kaubandusmeetmed Euroopa Liidu stabiliseerimis- ja assotsieerimisprotsessis osalevate või sellega seotud maade ja territooriumide suhtes (ELT L 432, 21.12.2020, lk 7).